Document ID: 31998R0763

ΚΑΝΟΝΙΣΜΟΣ (ΕΚ) αριθ. 763/98 ΤΗΣ ΕΠΙΤΡΟΠΗΣ της 6ης Απριλίου 1998 για το κλείσιμο των δημοπρασιών για τον καθορισμό της επιστροφής κατά την εξαγωγή λευκασμένου ρυζιού που προκηρύχθηκαν από τους κανονισμούς (ΕΚ) αριθ. 2095/97, (ΕΚ) αριθ. 2096/97, (ΕΚ) αριθ. 2097/97 και (ΕΚ) αριθ. 2098/97
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, περί κοινής οργανώσεως αγοράς του ρυζιού (1), όπως τροποποιήθηκε από τον κανονισμό (ΕΚ) αριθ. 192/98 (2), και ιδίως το άρθρο 13 παράγραφος 3,
Εκτιμώντας:
ότι, με τις ποσότητες ρυζιού που εξήχθησαν κατά την περίοδο 1997/98 στο πλαίσιο των δημοπρασιών της επιστροφής κατά την εξαγωγή που άνοιξαν από τους κανονισμούς της Επιτροπής (ΕΚ) αριθ. 2095/97 (3), (ΕΚ) αριθ. 2096/97 (4), (ΕΚ) αριθ. 2097/97 (5) και (ΕΚ) αριθ. 2098/97 (6), έχουν επιτευχθεί οι προβλέψεις που έγιναν τηρώντας τα όρια που καθορίστηκαν από τη συμφωνία του Γύρου της Ουρουγουάης και πρέπει συνεπώς να κλείσουν οι δημοπρασίες αυτές 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κλείνουν οι δημοπρασίες για τον καθορισμό της επιστροφής κατά την εξαγωγή λευκασμένου ρυζιού που προκηρύχθηκαν από τους κανονισμούς (ΕΚ) αριθ. 2095/97, (ΕΚ) αριθ. 2096/97, (ΕΚ) αριθ. 2097/97 και (ΕΚ) αριθ. 2098/97.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Απριλίου 1998.

Labels: 3
17
5